فەرمانداری گردیی ژوورو چالاکییەکا هەڵمەتەو گردەلول-و جزیرەی، سەر بە هێزەکا سوریای دیموکراتی 
-قسەدە-ی، سەبارەت بە ڕزگارکەردەی شارچەو دەشیشەی ۋەڵاکریای سەربازیش دان و ئاشکراش کەردەن: " جە ئانو ڕزگارکەردەکەیەنە، شەڕڤانەکێشا ۲۷٤ چەتێ داعشی کە چوارشا (سەرچەتێ-ئەمیرێ) بینێ کوشنێ، ۱۳ چەتێ بەدیل گیرێنێ، سەدان هاموڵاتیێ ڕزگارێ کرینێ ".
بە پا ۋەڵاکریاکەی، ڕۆو ٣ ٢٠١٨ی هەڵمەتەکێ جە ٢ قۆڵێۋە دەسش پنەکەردێنە. قۆڵی یەکەم جە وەرنیشتو (شەدادی) و قۆلی دووەمیچ جە ۋەرکەوتو (هۆل)ی بریێنێ ڕاۋاوە و جە ئاکامەنە چەنڎین دێهات و مەزرێ و ڕووبەرێۋی ٦٠٠ کیلۆمەتر چوار گۆشەیی و  (تەل سفوک) کە خاڵێۋی سنوریەو سوریا و ئێراق-یەنە ڕزگارێ کریێنێ.
هەرپاسە، ماشینێۋی باربەر، ماشێنیۋی بۆمبکریا، ماشێنێۋی پەر جە چەک و تەقەمەنی و چەنڎین مۆتورسکلێتێ بۆمبکریێ، شەڕڤانا تەقنێنێ. ۸ حەشارگێ، ٦ هاوەنێ، ۲ تۆپێ و ۲ سەنگەرێ کۆنکرێتیێ بەتەمامی دلێنە بریێنێ.
هاموەخت، دوێ دۆشکێ ٢٣ و  ١٢ملم-ێ، ١٤ تۆپێ، ٣ ئاڕ پى جی-ێ، ماشینێۋی بۆمبکریا،  تانکەریێۋ ئاۋێ،  ٣ ئامێرێ بێتەلێ، ماشینێۋی  هەمەر، ٦ مۆبایلێ، کە پەی تەقنای بۆمبە نریاکا بەکارئاریێنێ، ٢ تانکەرێ بۆمبکریێ و بڕێۋی چەک و تەقەمەنی و تفاقی سەربازى، کەوتێنێ دەسو شەڕڤانەکا قەسەدە-ی.
فەرمانداری گردیی ژوورو چالاکییەکا هەڵمەتەو گردەلول-و جزیرەی، سەر بە هێزەکا سوریای دیموکراتی -قسەدە-ی، جە دماییەنە ئاشکراش کەردەن، جە هەڵمەتەو ڕزگارکەردەی شارچەو دشیشەی و دەوروبەریشەنە، دمایی جەنگی قارەمانانەی ۳ شەڕڤانێ شەهیدێ بیێنێ و ۲۰ی تەریچ بریندارێ بینێ.
